పిఎఫ్‌ డిపాజిట్లపై తగ్గుతున్న వడ్డీ!
 
న్యూఢిల్లీ, డిసెంబరు 19: కార్మికశాఖ పరిధిలోని ప్రావిడెంట్‌ ఫండ్‌ చందాదారులకు ఇకపై తక్కువ వడ్డీరేట్లు లభిస్తాయి. వారి డిపాజిట్లపై ఈ ఏడాది 8.65శాతం వడ్డీని ప్రస్తుత ఆర్థిక సంవత్సరానికి చెల్లించనున్నట్లు ప్రకటించింది. నాలుగుకోట్ల మంది ఉద్యోగులపై ఈ వడ్డీప్రభావం ఉంటుంది. పిఎఫ్‌ ఖాతాకు వీరంతా నిధులు జమచేస్తున్నవారే. అంత కు ముందు సంవత్సరంలో పిఎఫ్‌ఖాతాదారులు 8.8శాతం వడ్డీని సాధించారు. ఉద్యోగులకు ప్రావి డెంట్‌ఫండ్‌ ఒక్కటే పొదుపు ఖాతాగా పనిచేస్తుంది. తమ పదవీవిరమణ అనంతర జీవితంలో ఈ పొదుపు ఉపకరిస్తుందని అంచనా. ప్రతినెలా జీత భత్యాల ఉద్యోగులు 12శాతం తనజీతాన్ని ఇపిఎఫ్‌ ఖాతాకు జమచేస్తారు.
ఇంతేమొత్తానికి యాజ మాన్యం కూడా జమచేస్తుంది. ఉద్యోగుల వాటా లోని కొంతమొత్తం ఉద్యోగుల పెన్షన్‌ స్కీంకిందకు కూడా వెళుతుంది. వివిధ ఆర్థిక సంస్థల్లోని పొదు పు స్కీంలలో వడ్డీరేట్లు తగ్గడంతో పిఎఫ్‌ఖాతాలపై కూడా వడ్డీని తగ్గిస్తున్నట్లు ఇపిఎప్‌ కమిటీ ప్రకటిం చింది. బ్యాంకు డిపాజిట్లు, చిన్నమొత్తాలపొదుపు స్కీంలపై కూడా వడ్డీనిప్రభుత్వం తగ్గించింది. పెద్ద నోట్ల రద్దుతో బ్యాంకుల్లో డిపాజిట్లు పుష్కలంగా పెరగడంతో వడ్డీరేట్లను గణనీయంగా త్గించింది. పిఎప్‌సంస్థ ప్రస్తుత సంవత్సరంలో 8.8శాతం వడ్డీకే కట్టుబడి ఉంటే 383 కోట్ల లోటు ఉంటుం ది. ప్రావిడెంట్‌ఫండ్‌ సంస్థ అంతకుముందు 39,084కోట్ల ఆదాయవనరులున్నట్లు ప్రకటించిన సంగతి తెలిసిందే. అంతకుముందే ప్రభుత్వం చిన్నమొత్తాల పొదుపు పిపిఎఫ్‌, కిసాన్‌ వికాస్‌ పత్ర, సుకన్యాసమృద్ధియోజన పథకాలపై వడ్డీ రేట్లను తగ్గించింది.
2016 ఏప్రిల్‌ నుంచి చిన్న మొత్తాల పొదుపుపై ప్రతి త్రైమాసికానికి ఒకపర్యా యం వడ్డీరేట్లను సవరిస్తోంది. కార్మికులకు ఎంతో రక్షణనిచ్చే పిపిఎఫ్‌ వడ్డీరేటు 8శాతంగా డిసెంబరు త్రైమాసికంలో ఉంటుంది. ఐదేళ్ల సీనియర్‌సిటి జన్స్‌ పొదుపుపథకంకింద, ఐదేళ్లజాతీయ పొదుపు పత్రాలకు 8.5శాతం, 8శాతం వడ్డీని ఇస్తాయి. అంతకుముందు ఇదేసంవత్సరంలో ఆర్థికశాఖ వడ్డీ రేట్లనుతగ్గించాలని నిర్ణయించింది. 2015-16లో వడ్డీరేట్లను 8.8శాతంనుంచి పిఎఫ్‌పై 8.7శాతానికి దించాలని చూసింది. పిఎఫ్‌ సంస్థ సెంట్రల్‌ బోర్డ్‌ ఆఫ్‌ట్రస్టీస్‌ ఇందుకు ప్రతిపాదించింది కూడా. ట్రేడ్‌ యూనియన్లు పెద్దఎత్తున ఉద్యమించడంతో ప్రభు త్వం తన నిర్ణయాన్ని ఉపసంహరించుకుని 8.8 శాతం వడ్డీరేటుకే కట్టుబడింది. పిపిఎఫ్‌డిపాజిట్లపై ్గత ఏడాది 8.8శాతం వడ్డీని కేటాయించింది. అయి తే తాజా నిర్ణయంతో ఈ వడ్డీకాస్తా 8.65శాతానికి కుదించింది. దీనిపై ఉద్యోగ సంఘాలు తమకు లభించే ఏకైక రక్షణకవచంపై ప్రభుత్వం ఉక్కు పాదం వేయడంపట్ల తీవ్ర నిరసన వ్యక్తంచేసే అవ కాశం ఉంది. ఉద్యమించే ప్రమాదం లేకపోలేదు. .